Številka: 900-157/2012-4

Datum: 27. 9. 2012

**Z A B E L E Ž K A**

3. izredne seje Sveta Četrtne skupnosti Rožnik MOL, ki je bila v četrtek, 6. 9. 2012 ob 16,00 uri v prostorih Službe za lokalno samoupravo, MU, MOL, Devinska 1b v Ljubljani.

Sejo je na podlagi 58. člena Statuta Mestne občine Ljubljana, sklicala podpredsednica Sveta Četrtne skupnosti Rožnik, MOL gospoda Živa Vidmar (v nadaljevanju: sklicateljica).

NAVZOČI ČLANI SVETA: Tatjana Burnik, Dušan Fatur, Borut Knez, Daniel Kušer, Saša Novak, Tomaž Šemrov, Vesna Škerl in Živa Vidmar.

OPRAVIČENI ČLANI SVETA: Anton Gunde, Tomaž Čučnik, Selma Halilović in Jožica Vrhunc.

ODSOTNI ČLANI SVETA: Gregor Ciglar, Ana Iskra, Rastko Korošec.

,

OSTALI NAVZOČI: Špela Šivavec, javna uslužbenka SLS, MU, MOL.

Na začetku seje je sklicateljica ugotovila, da je od 15 članov sveta prisotnih 8 članov, kar pomeni, da je bil svet sklepčen in je lahko začel z delom.

**Seja se ni snemala.**

**JAVNA SEZNANITEV S SPREMENJENIMI REŠITVAMI DRŽAVNEGA PROSTORSKEGA NAČRTA ZA ZAGOTAVLJANJE POPLAVNE VARNOSTI JZ DELA LJUBLJANE IN NASELIJ V OBČINI DOBROVA – POLHOV GRADEC**

Načrt so predstavili predstavniki Ministrstva za infrastrukturo in prostor ter poudarili tiste popravke, ki jih v prejšnjem predlogu ni bilo. V razpravi se je oglasila Živa Vidmar, ki je izrazila mnjenje Četrtne skupnosti Rožnik, da se z načrti popolnoma strinjamo. Poudarila je, da je vesela, da obsegajo ti novi načrti tudi predvideno cesto in most iz Brda na Cesto na Ključ. Imela pa je pripombe glede cestnih povezav čez Mali graben. **Namreč Četrtna skupnost Rožnik ima nestrnjeno poselitev, kjer so nastali slepi žepi, zato bi bilo potrebno zgraditi tudi kak nov most, lahko bi povezali poljske poti s potjo za vzdrževanje obcestega jarka ob vzhodnem kraku AC razcepa Kozarje in jo primerno razširili za lokalni promet. Druga možnost pa je, da bi preko območja mrtvice zgradili nov most z novim priključkom na Cesto Dolomitskega odreda med obem sedanjima; za Španovo pot in Vidičevo cesto.** Dolgoletni spori med občani zaradi povsem neustreznih cest bi bili tako rešeni. Vnos tega objekta med ureditvene ukrepe lahko omogoči takojšno realizacijo in morebitno mrtvico naredi dostopno. Presenečena je bila, da se v načrtih posebej obravnava Telekom, ne misli pa se na prebivalce.

V odgovoru je predstavnica Ministrstva povedala, da te predlagane rešitve niso v pristojnosti ministrstva, temveč v pristojnosti MOL-ove prometne politike.

Živa Vidmar

podredsednica Sveta

Četrtne skupnosti Rožnik

Mestne občine Ljubljana